Skautský zbor JPII. v Trnave

Roverský puťák
2015-08-14 17:00 - 2015-08-16 17:00 (Europe/Helsinki)
Takýto záber sa podarilo spraviť Brunovi na Silickej planine (Slovenský Kras) na puťáku v auguste 2013. Tentokrát však pôjdeme oveľa bližšie, začneme totižto tu pod nosom v Hlohovci 😉
Potiahneme Hlohovec-Studená dolina-Ovčia skala-Svrbická Plešina-Zlatý vrch-Krahulčie vrchy-Visiace skaly-rotunda sv. Juraja nad Nitrianskou Blatnicou-rozhľadňa Marhát-Jelenie jamy-Gonove lazy-Kostolec Ducové (veľkomoravské hradisko). Od piatka večera do nedele večera.
So sv. omšou s našim roverom Ferim a stopami Veľkomoravskej ríše.
Pod stanmi a pod nekonečnou hviezdnou oblohou, full time v Božej prírode 😉
Cesta-bratstvo-služba
roverský klan sv. Krištofa

Zakladanie oddielu v Hlohovci
2015-08-22 16:00 - 18:00 | Pánska záhrada v Hlohovci, Hlohovec, 920 01, Slovakia (Slovak Republic)

Skautské mestečko na Pochode za život
2015-09-20 11:00 - 16:00 | Hlavné námestie, Bratislava, Hlavné námestie, Bratislava, 811 01, Slovakia (Slovak Republic)
Milé rodiny 🙂
na výzvu organizátorov Národného pochodu za život sme boli ako Federácia skautov Európy požiadaní, aby sme zastrešili program skautského mestečka, čo je pre nás veľká česť.
Pozývame Vás spolu s deťmi v nedeľu 20. septembra do Bratislavy:
11:00 – 16:00 Detský program: Skautské mestečko, atrakcie pre deti (Hlavné námestie)
Tešia sa na vás
skautskí dobrovoľníci

Otvorenie skautského roka 2015/16
2015-09-27 10:45 - 16:00 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Začína nám nový skautský rok a s ním opäť kopec zážitkov 🙂
Stretneme sa na tradičnom „Otvorení“.
vydry, vĺčatá, skauti, roveri a strážkyne, rodičia a súrodenci, kamaráti, noví kamoši z Hlohovca = jedna rodina
Ako to bude prebiehať?
Začíname o 11:00 spoločnou – “zborovou” sv. omšu u jezuitov v Trnave aj spolu s ostatnými veriacimi (je to tradičná nedeľná “detská jedenástka” v jezuitskom kostole). My členovia zboru, rodičia a súrodenci príďme dostatočne v predstihu (odporúčame o 10:45), aby sme si pekne pospolu posadali v predných laviciach. Budeme tak tvoriť jeden celok a deťom nič neunikne.
Že bude napršané a veterno a nevieme ako to zvládneme aj s menšími deťmi? Nevadí, vzhľadom na počasie sme sa rozhodli pre “mokrý variant” a prichýli nás skautská klubovňa Fortuna v areáli jezuitov.
Teda hneď po svätej omši sa cez zákristiu presunieme všetci na priestranstvo pred klubovňou, kde si spravíme slávnostný nástup. Potom sa (už vo vnútri v klubovni) posilníme obedom v našom obvyklom otvorenom štýle „ochutnávok receptov“ – prinesme si so sebou v dózach hotové jedlo, ktoré netreba zohrievať, ponúknime z neho aj ostatných a tiež sa radi nechajme ponúknuť pochutinami druhých 😉
Energiu budeme potrebovať, pretože o 13:00 začne Veľká hra o pohár cyklokrosovej legendy Vavrdu! Iba tá najsúdržnejšia šestka alebo družina môže zvíťaziť a môžu sa zapojiť aj ďalšie deti. Určite im bude dodávať sily aj naše poriadne fandenie na trati! 🙂
O 15h možno niektorí rodičia budete odchádzať na Deň oratória u saleziánov. Ostatní však budeme pokračovať spoločnou zábavou a hrami pre nás všetkých malých aj veľkých, približne do 16h.
Všetci ste srdečne pozvaní zažiť to spolu, tešíme sa na vás!
Vaši oddieloví vedúci
PS: Počas Otvorenia prebehne aj nábor pre nových chalanov vo veku od 12 do 17 rokov do oddielu skautov pod vedením Mártyho Sisku.

Vydry 1.oddielovka a Vlcata 1.stretnutie svorky
2015-10-10 14:00 - 16:00 | Skautská klubovňa Fortuna, Františkánska 34, Trnava
Začal nám nový skautský rok a s ním prichádzajú aj nové dobrodružstvá.
Vydry a vĺčatá, po dohode s Múdrym Dubom Ľubošom, sa prvý krát po prázdninách stretneme už túto sobotu 10.10.2015. Po novom to skúsime poobede od 14:00h do 16:00h. Kvôli premenlivosti počasia budeme v klubovni na Františkánskej ul. v Trnave. Prineste si so sebou nejaké občerstvenie, skautské tričko (už oblečené:) a vĺčatá si nezabudnú zápisník, Labku, uzlovačku, pero a dobrú náladu :).

Tešíme sa na Vás,

Akela a Múdry Dub.

PS.: Rodičia dajte mi prosím vedieť, či Vám tento čas vyhovuje. Ak áno (budeme sa riadiť väčšinou), tak by sme mávali stretnutia poobede. Čas môžeme prispôsobiť.

2. stretnutie vlčej svorky
2015-10-31 15:00 - 17:00 | Skautská klubovňa Fortuna, Františkánska 34, Trnava
Zdravím Vás vĺčatá a milí rodičia.
Ďalšie stretnutie svorky vĺčat bude v sobotu 31.10.2015 v čase od 15:00h do 17:00h. Stretneme sa v klubovni na Františkánskej v Trnave. Vĺčatá, prineste si so sebou labku, zápisník, pero, skautské tričko, malé občerstvenie. Ako som už na poslednom stretku spomenul, kto má „KPZ – tku“ prineste ju na ukážku ostatným. Kto nemá, nevadí. Niečo si o nej povieme a môžete si ju sami zostaviť.
Tešíme sa na Vás
Akela, Kaa, Riki Tiki a Balú

2. oddielovka vydier
2015-10-31 15:00 - 17:00 | Skautská klubovňa Fortuna, Františkánska 34, Trnava
Ahojte vydry a rodičia,
ďalšie stretnutie vydrieho brlohu nebude môcť byť v túto sobotu 24.10., ale sa bude konať až tú ďalšiu t.j. 31.10.2015 od 15:00h do 17:00h v klubovni na Františkánskej v Trnave.
Aby sme však dohonili zameškané – ďalšia bude nasledovať už o týždeň 7.11. a potom znovu nabehneme na náš zaužívaný 2 týždňový interval.
Vydry sú veľmi hravé, pracovité a nikdy nezaháľajú… a preto, aby sme ani my nezaháľali, tak som si pre vás pripravil nasledujúcu úlohu:
Blíži sa sviatok Všetkých svätých, vašou úlohou bude popremýšľať, či poznáte nejakého svätca (alebo možno už aj máte nejakého obľúbeného); nakresliť si ho do svojho zápisníka – a niečo o ňom vedieť porozprávať aj ostatným. Najsnaživejších neminie odmena 😉
Treba si priniesť niečo malé pod zub, niečo na pitie, zápisník, pero a nezabudnite si obliecť skautské tričko a naučiť sa svoju novú indiánsku prezývku.
Teším sa na Vás,
Múdry dub Luboš.

Kurz skautskej praxe - 1. časť
2015-11-03 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré 🙂
kto?
no predsa my roveri RS
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

3. stretnutie vlčej svorky
2015-11-07 15:00 - 17:00 | Skautská klubovňa Fortuna, Františkánska 34, Trnava

3. oddielovka vydier
2015-11-07 15:00 - 17:00 | Skautská klubovňa Fortuna, Františkánska 34, Trnava

Kurz skautskej praxe 2. časť
2015-12-01 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré
kto?
no predsa my roveri RS
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

Kurz skautskej praxe 3. časť
2016-01-12 19:00 - 21:00 | Skautská klubovňa Fortuna, Františkánska 34, Trnava
učíme sa nové, zdokonaľujeme staré
kto?
no predsa my roveri
hm, a ostatní nemajú šancu? 🙁
veľkú nie 🙂
ale… ak máš 17 a viac a seriózne sa pohrávaš s myšlienkou na skauting, ozvi sa, tento kurz môže byť jedinečnou príležitosťou spraviť prvý krok

Víkend expresie
2016-01-22 20:00 - 2016-01-24 14:00
napísal organizátor Ďoďo:
Milé strážkyne, bratia roveri!
Blíži sa akcia (22.január – 24.január 2016, Bratislava), na ktorej nikto z Vás nesmie chýbať! Školiaci víkend zameraný na pantomímu, skautské pesničky-bany, divadlo a všetok iný druh skautskej zábavy! Poď načerpať, aby si mohol rozdávať 🙂
Príde vzácny hosť – Bruno Borde RS, francúzsky rover a majster expresie, anglicky hovoriaci človek z branže.
Ďoďo

Zimný školiaci tábor pre vedúcich vĺčat
2016-02-10 - 2016-02-14
Rover,
pozývam ťa na Zimný školiaci tábor pre vedúcich vĺčat, ktorí sa uskutoční 10.-14. februára 2016 v Poľsku neďaleko Varšavy. Ak v sebe cítiš povolanie pre túto službu, kontaktuj ma a poskytnem ti bližšie informácie: b.welnitz@gmail.com
Všetci sme povolaní k svätosti a teba si Pán povolal do skautingu, aby si sa posväcoval službou druhým. Pozývam ťa prežiť s nami krásne dobrodružstvo, získať nových priateľov a cenné skúsenosti. Stačí, keď si zbalíš ruksak, karimatku a spacák, nasadneme spoločne do auta a vyrazíme 🙂
Pridáš sa tak k starým vlkom, ktorí minulý rok vo februári absolvovali zimný školiaci víkend a venujú sa službe vĺčatám.
Cena cca 50 eur.
Zo všetkých síl!
Akela Bruno

Krížová cesta
2016-02-19 17:40 | Kostol Najsvätejšej Trojice, Štefánikova, Trnava, 917 01, Slovakia (Slovak Republic)
Skauti pozývajú všetkých na pobožnosť Krížovej cesty, ktorá sa uskutoční v piatok 19.02.2016 po sv. omši u jezuitov, ktorá začína o 17:00.
Vaši skauti 🙂

Podpora pre STOP hazardu v Bratislave
2016-03-04 - 2016-03-06
Dostali sme takýto list o veľkej pripravovanej akcii „Zastavme hazard v Bratislave“:

“Zanechajte tento svet lepším miestom ako ste ho našli” – Lord Robert Baden-Powell of Gilwell
Milí vodca a vodkyňa,
Baden-Powell to myslí doslovne. Chce aby sme vyčistili tento svet od všetkého, čo je v ňom zlé. Našim poslaním je robiť svet lepším miestom pre život. Vkladá do nás nádej, že budeme ľuďmi činu.
Ak si myslíš, že nie je nijaká konkrétna príležitosť pomôcť, tak teraz prichádza až ku Tebe.
Bratislava nás prosí o pomoc.
V našom hlavnom meste sa už pridlho darí hazardu a je najvyšší čas to zastaviť. Gamblerstvo rozvrátilo až priveľa rodín nato, aby sme sa tomu nečinne prizerali. Majitelia kasín majú už dosť plné vrecká.
Pri našich sľuboch sme prisahali, že budeme plniť povinnosti voči vlasti a pomáhať v každom čase svojim blížnym. Teraz je ten čas, Bratislava je naša vlasť. Preto zober svoj zbor alebo oddiel a vycestuj s nami do Bratislavy. Kto pomôže, keď nie my skauti – najsilnejšia mládežnícka organizácia na Slovensku.
Potrebujeme Teba a Tvoj zbor alebo oddiel hlavne pri vyzbieravaní podpisov do petičných hárkov. V deň parlamentných volieb 5. marca sa rozbehneme do celej Bratislavy, kde pred jednotlivými volebnými miestnosťami vyzbierame toľko podpisov, koľko sa len bude dať.
Nebude to však iba služba, ale aj kopec srandy. Je pre Teba pripravený celovíkendový program. V piatok bude koncert a v sobotu večer si zahráme nočnú hru v samom historickom srdci Bratislavy. V nedeľu akciu zakončíme svätou omšou a prehliadkou dómu sv. Martina. Samozrejme na pamiatku všetci dostaneme tričká.
Stačí ak sa prihlásiš v tomto formulári.
Poď a zaži super akciu s mladými z celého Slovenska. Postav sa nezištne za vznešený ideál a zastav hazard v Bratislave.
—————————
Z Trnavy plánujeme zorganizovať skupinu dobrovoľníkov. Ak chceš ísť do toho s nami, ozvi sa na mail kolarovicovci@gmail.com.
Ak sa chcete zapojiť ako celé spoločenstvo, využite horeuvedený formulár alebo kontaktujte priamo jedneho z organizátorov – Jozefa Melichera (alsqed@gmail.com)
Vojto
Na stiahnutie: letacik s programom
Ďalšie informácie: www.bratislavaprotihazardu.sk

Kurz skautských zručností, 5. časť
2016-03-08 19:00 - 21:00 | Skautská klubovňa Fortuna, Františkánska 34, Trnava
Učiť sa, učiť sa, učiť sa!
Povedal… 🙂
povedali (si) roveri

Veľká skautská hra na intráku
2016-03-15 18:00 - 20:00 | Študentský domov Petra Pázmaňa, Rybníková 13/A, Trnava, 917 01 , Slovenská republika
Kedy?
15. marca 2016 o 18:00
Kde?
Študentský domov Petra Pázmaňa na Rybníkovej ulici v Trnave
Čo?
Zaži skauting na vlastnej koži!

Púť do Mariánky
2016-04-03 | Svätá Studňa, Marianka, 900 33
Roveri a strážkyne z bratislavského zboru Silvestra Krčméryho nás pozývajú spraviť si fajný deň pospolu v Mariánke… vyjsť si na vŕšok zvaný Malý Slavín, piknikovať, načechrať rôzne hry, duchovne pookriať pri sv. omši.
Doplníme ešte podrobnosti.

Kurz skautských zručností 6.
2016-04-05 19:00 - 21:00 | Skautská klubovňa Fortuna, Františkánska 34, Trnava
šikulky sa opäť zídu, aby boli ešte šikulkovejšie

Roverská výprava v Karpatoch
2016-05-27 17:00 - 2016-05-28 23:00
kam nás to zavedie?
to uvidíme až na konci 🙂

Hry na Dobrovoľníci deťom
2016-06-01 | Trojičné námestie, Trnava, 91701, Slovenská republika
Prípravy na MDD vrcholia… najprv maketa konštrukcie.

Jarné upratovanie - lokalita Štrky
2016-06-11 09:00 - 12:00 | lokalita Štrky, Štrky, Trnava, 917 01, Slovenská republika
Ku pripravovanému čisteniu Štrkov sme z mestského úradu dostali nasledovnú anotáciu:
Skultúrnenie a vyčistenie miestnej lokality Štrky. Mesto Trnava by rado upozornilo za pomoci akcie Naše mesto na túto lokalitu a jej štedrosť priestranstva na využívanie a trávenie voľného času našich občanov. Predpokladáme, že toto je výborná príležitosť pre zviditeľnenie a upozornenie na existujúci priestor. Skultúrnenie si ho za pomoci zamestnancov mesta a samotných dobrovoľníkov je výborný predpoklad na progres tejto lokality v Trnave.
Vydry, vĺčatá, skauti a roveri, pripojíme sa ku ďalším dobrovoľníkom z mesta a zoberieme túto lokalitu frontálnym útokom. Neostane kameň na kameni … či plastová fľaša na starom televízore.
Stretneme sa už o 8:45 na Kopánke pred oratkom, a odtiaľ spolu s ostatnými oddielmi vyrazíme autami do lokality Štrky.
Čo si treba priniesť?
– malé občerstvenie a pitie
– nepremokavý zvršok pre prípad dažďa
———————————–
Ako sa náš zámer zapojiť sa vlastne začal?
Rover Juraj nám napísal:
Ahojte,
dnes som mal možnosť pripomenúť si to, čo som sľúbil minulý týždeň na duchovných cvičeniach v Trlenskej doline. Jeden zo skautských zákonov je, že skaut vidí v prírode Božie dielo a má ho v úcte. Dnešná skúsenosť ma nenechala chladným.
Bol som s manželkou a synom na prechádzke za Trnavou, lokalita Štrky. Od Sesslera smerom k obchvatu. Bývala to moja obľúbená lokalita, kde som chodil behávať a oddýchnuť si. To čo som tam dnes videl mi prišlo ľúto. Kopec bordelu, plastových fliaš, starý televízor, topánky, pneumatika, papiere.
Tak mi napadlo, či by sme niektorú sobotu nešli trocha poupratovať a poslúžiť našej prírode.
Juraj

Ukončenie skautského roka 2015/16
2016-06-26 08:30 - 16:00 | Splavma, Osada 1, Nová Dedinka, 900 29, Slovenská republika
AKTUALIZÁCIA: volíme variant v prírode.

Skautský rok sa nám pomaly napĺňa, ale dobrodružstvo nekončí…
… pozývame vás všetky vydry, vĺčatá, skautov, roverov, strážkyne, súrodencov a rodičov stráviť tento akčný deň spolu ako skautská rodina! 🙂
variant v prírode:
Stretneme sa na brehu Malého Dunaja, na pokojnom mieste v lokalite Osada 1 v blízkosti obce Nová Dedinka za Sencom – viď nižšie Google-mapa. Odporúčaná trasa je po starej bratislavskej ceste cez Senec, vo Veľkom Bieli sa odbočuje doľava na Novú Dedinku. V obci Nová Dedinka treba prejsť po hlavnej ceste až na koniec obce a hneď odbočiť doprava na Bernolákovo. Na tejto ceste sa asi po kilometri odbočuje pred mostom doľava na odbočku, v ktorej je značka “Zákaz vjazdu” – správca areálu o nej vraví ako o poznávacom znamení ?. Ďalej viď nižšie fotky s popisom.
Čo si zažijeme?
8:30 – 10:30 voľné člnkovanie pre rodičov s deťmi, za pomoci roverov, v spolupráci s požičovňou kánoe SPLAV MA. Niektorí nemáte skúsenosti na vode? Vybrali sme miesto s takmer stojatou vodou, odborná pomoc a vesty sú samozrejmosťou, zostavíme aj niekoľko katamaranov (spojením dvoch kánoe, pre väčšiu stabilitu plavidiel), aby ste sa cítili bezpečnejšie a mohli sa tešiť z krásneho okolia lužných lesov. Podmienky sú vhodné aj pre rodiny s malými deťmi.
10:30 nácvik piesní na sv. omšu a zostavenie turnusov na vodácku hru „Španielske galeóny“
11:00 sv. omša
12:00 nástup a ceremónia ukončenia roka
12:30 uvedenie dobrodružnej hry „Španielske galeóny“ a nalodenie prvého turnusu. Ostatní majú čas piknikovať spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou. Dá sa aj opekať pri ohnisku.
Striedanie turnusov na vode bude prebiehať po 30 minútach. Tí čo nie sú „na vode“, si môžu zahrať hry na lúke a tráviť čas pri táboráku.
15:30 vyhodnotenie hry, deľba pokladu a záver. Kto sa neponáhľa domov, môže zotrvať na bonusovom minisplave o dĺžke 3,3 km k mostu pri Tomašove (trvanie asi trištvrte hodinu).
Všetci ste srdečne pozvaní zažiť to spolu, tešíme sa na vás! ?
Vojto, Múdry dub, Akela, Márty
PS1: Majme pripravené pršiplášte. AK PRÍDE BÚRKA Z TEPLA, PREČKÁME JU V AUTÁCH (nie pod stromami!).
PS2: Pre uľahčenie orientácie na ceste medzi Novou Dedinkou a areálom ponúkame fotky (popisok je vidieť po nadídení myšou na fotku alebo po nakliknutí-zväčšení fotky).

Výprava Roverský začiatok
2016-09-16 15:00 - 2016-09-18 19:00 | Litmanová, Litmanová, Slovakia (Slovak Republic)
Asi zatiaľ máš len hmlistú predstavu o tom, čo ťa za dverami roveringu čaká v novom skautskom roku. Na začiatok stačí vedieť, že ťa tam čaká veľa nového – nové zážitky, priatelia, stretnutia, výzvy… 😉
Ale o tom, čo sa bude diať a ako to bude prebiehať, majú rozhodovať všetci. Hlavné je, aby každý z nás mal veľké možnosti sa niekam posunúť, prekonať sa. A v roverskom klane tomu cez partiu priateľov a roverský program vytvárame príležitosť.

Otvorenie skautského roka 2016/17
2016-09-25 10:00 - 17:30 | Priehrada Boleráz, Priehrada Boleráz, Boleráz 1277, 919 08, Slovenská republika
Začína nám nový skautský rok a s ním prichádza opäť kopec zážitkov 😉
Odštartujeme na tradičnom “Otvorení”.
vydry, vĺčatá, skauti, roveri a strážkyne, rodičia a súrodenci, kamaráti = jedna rodina!
Ako to bude prebiehať?
Stretneme sa na brehu priehrady Boleráz, na priestranstve v dohľade z veľkého parkoviska – tu môžete odparkovať – na obrázku predstavuje červenú značku.

Čo zažijeme?
10:00 – 11:30 voľné člnkovanie na kánoe a raftoch pre rodičov s deťmi, za pomoci roverov. Že niektorí nemáte skúsenosti na vode? Radi vysvetlíme, ukážeme, vesty sú samozrejmosťou. Podmienky sú vhodné aj pre rodiny s malými deťmi.
11:30 nácvik piesní na sv. omšu a zostavenie turnusov na hru “Pirátska akadémia”
12:00 sv. omša
13:00 nástup a ceremónia otvorenia roka
13:30 piknik spoločne na lúke z vlastných prinesených zásob. Môžeme sa navzájom ponúkať dobrotami a robiť si takto ochutnávky medzi sebou. Dá sa aj opekať pri ohnisku.
14:30 uvedenie dobrodružnej hry “Pirátska akadémia” a jej začiatok. Je to veľká rodinná hra, rátame so zapojením sa mamín, tatinov, súrodencov 😉
16:30 vyhodnotenie hry a táborák
17:30 predpokladaný záver
Všetci ste srdečne pozvaní zažiť to spolu, tešíme sa na vás!
Vojto, Múdry dub, Akela, Márty
PS: Pre prípad očľapnutia-zamokrenia odporúčame pribaliť si do auta aj niečo náhradné na seba.

Prvá oddielovka vĺčat
2016-10-08 15:00 - 17:00 | Skautská klubovňa Fortuna, Františkánska 34, Trnava

Prvá oddielovka vydier
2016-10-15 15:00 - 17:00 | Skautská klubovňa Fortuna, Františkánska 34, Trnava

Výprava vydrieho brlohu
2016-10-22 10:30 - 16:30
Ahojte vydry a rodičia,
tesime sa, ze uz tuto sobotu 22. oktobra vyrazime spolu na vypravu.
cas: sobota, 22.10., 10:30
miesto: pri oratku na Kopánke.
Odtiaľ vyrazíme autami do Smoleníc – doliny Hlboča.
Ockovia s mladsimi surodencami su vitani, kto nemoze, budeme mat aj nejake volne miesta v autach.
Predpokladaný návrat je medzi 16:00 – 16:30 ku kostolu na Kopánke.
Dobre sa oblecte, nezabudnite nepremokavu obuv, pitie, nieco pod zub (budeme aj opekat), náhrdelník s pazúrmi, zápisník a najmä dobrú náladu…
Ti, co este nedali, nezabudnite mi prosim priniest aj prihlasku a clenske.
Tešíme sa na vás
Čierny Medveď a Múdry dub

Druhé stretnutie svorky vĺčat
2016-10-22 15:00 - 17:00 | Skautská klubovňa Fortuna, Františkánska 34, Trnava
Nazdar vĺčatá a rodičia. Stretneme sa už túto sobotu 22. 10. 2016 v čase od 15:00h do 17:00h opäť v klubovni na Františkánskej v Trnave. Prineste si so sebou uzlovačku, zápisník, pero, desiatok ruženca, niečo pod zub a na pitie. Kto má príde v uniforme. Nováčikovia dostanú Labku, prvú časť cesty vĺčaťa, radcom a poradcom šestiek odovzdám označenie na košeľu, niektorí starší vlci prejdú ku skautom a mnoho iného…
Vĺčatá nezabudnite na svoju úlohu z minulého stretka a to, že máte vybrať jedného svätého alebo jednu významnú osobnosť z našej histórie podľa ktorej sa bude volať naša svorka a o tejto osobnosti alebo svätom aj vedieť niečo v krátkosti povedať.
Na najbližšom stretku totiž budeme hlasovať a pokúsime sa vybrať jedného patróna.
Tešíme sa na vás, Akela, Kaa, Riki Tikki Tavi
